བདག་ཟེར་བ་གང་རེད་ཅེས་པའི་དྲི་བ་དེའི་ཐོག་ནས་སངས་རྒྱས་པ་དང༌།སངས་རྒྱས་པའི་ཆོས་མེད་མཁན་གྱི་ཆོས་ལུགས་ཡོངས་རྫོགས་ཀྱིས་བདག་དེ་ཁས་ལེན་གྱི་ཡོད་རེད།རྟག་གཅིག་རང་དབང་བའི་བདག་ཁས་ལེན་གྱི་ཡོད་རེད།དེ་གཞི་ལ་བཞག་ནས་རང་སྐྱ་ཐུབ་པའི་རྫས་ཡོད་ཀྱི་བདག་དེ་ཁས་ལེན་པ་རེད།བདག་ཟེར་བ་གང་རེད་ཅེས་པའི་དྲི་བ་དེའི་ལན་ལ་སངས་རྒྱས་པའི་ཆོས་དང་ཆོས་ལུགས་གཞན་དག་གི་དབྱེ་བ་དེ་ལྟར་ཕྱེ་ཐུབ་ཀྱི་རེད།བདག་དེ་ལ་ཐོག་མ་ཡོད་རེད་དམ་མ་རེད་ཅེས་པའི་དྲི་བ་དེ་ལ།འཇིག་རྟེན་བཀོད་པ་པོ་འདོད་མཁན་ཚོས་ཐོག་མར་འཇིག་རྟེན་བཀོད་པའི་སྐབས་སུ་བདག་ཐོག་མར་གྲུབ་པ་རེད།བདག་ལ་ཐོག་མ་ཡོད་ཟེར་དགོས་པ་རེད།འཇིག་རྟེན་བཀོད་པ་པོ་འདོད་མཁན་གྱི་ནང་དུ་ཚེ་འདི་རང་འཇིག་རྟེན་བཀོད་པ་པོས་ཐད་ཀར་བཀོད་པ་རེད་ཟེར་བའི་འདོད་ཚུལ་གཅིག་དང༌།ཡང་ཚེ་རབས་མང་པོ་ཡོད་རེད་དེ་ཐོག་མའི་འགོ་འཛུགས་མཁན་དེ་འཇིག་རྟེན་བཀོད་པ་པོ་ཚངས་པ་ཆེན་པོས་བཀོད་པ་རེད་ཅེས་པའི་འདོད་ཚུལ་གཅིག་འདུགལས་འབྲས་ཀྱི་རྣམ་གཞག་ཅིག་བཤད།སྐྱེ་བ་སྔ་ཕྱིའང་བཤད།མཐར་གཏུག་ཡོང་དུས་འཇིག་རྟེན་བཀོད་པ་པོས་བཀོད་པ་རེད་ཅེས་གང་ལྟར་ནང་གསེས་མི་འདྲ་བ་ཡོད་རེད་དེ།བདག་ལ་ཐོག་མ་འདུག